open-index/open-wikipedia-markdown huggingface dataset:
Aron Akodesh

El **Aron Akodesh** (en ivrit **ארון הקודש**) o **Ehal** (en ivrit **היכל**) en una esnoga, es la palavra uzada en ivrit para yamar al la kamareta dekorada i ornada ande se guardan los pergaminos de laTora. Jeneralmente los Ashkenazim lo yaman **Aron Akodesh**  i los sefardim **Ehál**. En la mayoria de los kavzos, esta kamareta esta ubikada en la pared de la esnoga ke esta má serkana a Yerushalayim.

## Orijin de los nombres
### Aron Akodesh
*Aron Akodesh* viene de la palavra en ivrit אָרוֹן קׄדֶשׁ **ārōn kodeš**, "Arka Santa". Este nombre aze referensia al *aron ha-kodesh*, el nombre en ivrit para el Arka de la Aliansa ke se tinía guadráda en el Kodesh Akodashim en el antiko Mishkan i en el Templo de Yerushalayim.

### Ehál
Ehál, alkunas vezes yamado *Ehál Kodesh* (sobre tódu entre los sefardim de losBalkanes) viene de la palavra en ivrit  הֵיכָל (ēhāl) ‘palasio’, un termo uzado tambien durante los diyas del Bet Amikdash para referirse a la kamareta ande estaba el Kodesh Akodashim. Tódu lo kualo estaba ayí era lo má relijiozo i emportante.

## Ubikasiyon i estruktura
El Aron Akodesh uzualmente esta serka o en lamisma pared ke mira verso Yerushalayim. En akeyos kavzos ande el Aron Akodesh no esta oryentado asia Yerushalayim, igual se melda kon direksiyon de la sivdad, sobre tódu en la Amida o Shmona Esre.

En alkunas esnogas muy antikas, el Aron Akodesh no esta dentro de la esnoga, sino en una kamareta al lado, para amostrar ke la kedushá de la esnogano esta relasionada kon el Aron Akodesh sino kon el ke es un lugar de arrogamyénto.La Tora se yeva a la esnoga para meldar. 

Munchos tienen un parohet, una kurtina la kuala es ubikada para kuvrir las portas del Aron Akodesh (asigun el minhag ashkenazi i mizrahi) o sino, tras de las portas (minhag sefardi de Espanya, Portugal i Marroko).

## Galleriya

Image:Safed BW 1.jpg|Safed, Israel
Image:Novi_Sad_Synagogue_-_Aron_HaKodesh.jpg|Novi Sad, Serbia
Image:Remuh Synagogue 01.jpg|Krakovia, Polonia
Image:W%C5%82odawa_Great_Synagogue_12.jpg Esnoga de Włodawa Synagogue , Włodawa, Polonia
Image:Jewish synagouge kochi india.jpg|Aron Akodesh de la Esnoga de Kochi, India

## Ver endemás
*Tebá
*Esnoga

## Referensias


## Enlasos eksternos

*“Aron Kodesh” en la Jewish Encyclopedia

Kateggoría:Vikipedya:Artikolos kon grafia ladina
Haaretz

**Haaretz** (en ivrit:**הָאָרֶץ**, *"La Tyérra"*, en referensia a la Tyérra de Israel) es un djurnal israeliano fondado enel anyo 1919. Es publikado en ebreo, kon una versiyon achikada en inglez la kuala es distribuyida endjunto kon la edisiyon del *[[International Herald Tribune]]* en Israel. En Internet se topan versiyones en ebreo i en inglez. 

La linea editoriala del djurnal fue definida por Gershon Schocken, el su redaktor shefe entre 1939 i 1990. Haaretz apartiene a la famiya Schocken. En la aktualita, el djurnal lo dirijen David Landau i Tami Litani, los kualos tomaron los puestos de Hanoh Marmari i Yoel Esteron en Abril de 2004. 

En komparasiyon kon los dos mayores djurnales en ivrit, *[[Ma'ariv]]* i *[[Yediot Ahronot]]*, Haaretz tiene artikolos kon mayor lungeza, tipo de letra chiko,  manka fotografiyas i muchigua las ojas dedikadas a la siensia i literatura. La su visiyon kon respekto al konflikto arabo-yisraeli es la del zionismo de siedra, en espesial en lo ke se refiere a los artikolos de Amira Hass i Gideon Levi. Haaretz suporto totalmente los Akodros de Oslo kon la OLP. La postura del djurnal enel espektro relijiozo de Israel es markadamente sekular. Anke se da espasio a menudo a asuntos de djustisia sosyala (komo las kolumnas de Ruth Sinai en lo referente a estos temas), la linea editoriala del djurnal en lo relativo a la ekonomiya es liberala, similar a la del *[[The Economist]]*. El djurnal suporta la privatisasiyon, achikamyento del gasto del govyerno, libre komersio, mankos empuestos i praktikas fiskalas estriktas. 

## Atamientos eksternos

*Haaretz online 
*Haaretz online 
*The Marker.com, el suplemento ekonómiko de Haaretz 

Kateggoría:Vikipedya:Artikolos kon grafia ladina
Esnoga Beit T'shuva

La **Esnoga Beit T'shuva** (en idish **בית תשובה שול**, en ivrit **בית הכנסת  בית תשובה **) es la esnoga má aedada de la sivdad de Birobidjan,en Rusia, endemas konosida komo la "Vieja esnoga" o **אלטשול** en idish. La frágua, es una kaza de estil siberiano, echa de madeira.  Lakomunita es dirijida por el haham Boris "Dov" Kaufman. Desde el anyo 2005, sólo se permite meldar asigun los ritos djudios i esta defendido meldar miksturando ritos djudios i kristyános, komo pasaba antes. 

## Referensias

## Ver endemas
*Esnoga de Birobidjan
*Provensiya Otonoma Ebrea

Kateggoría:Vikipedya:Artikolos kon grafia ladina
Sefarad

**Sefarad** es una banda de musika sefardi de la Turkiya. El grup es muy konosido i popular enel paez, déke kantan en djudeo-espanyol i en turkano. El su primér album yegó al tope de las chartes enel anyo 2004.

## Orijin del su nombre
El nombre de la banda es el antiko nombre djudio para Espanya, ande vinieron los sefardim i el lashon djudeo-espanyol. 

## Myémbros
Los myémbros del grup son:
*Sami Levi (kantadero)- nasido en Estambol el 13 de Avril de 1981 i edukado en la eskola *[[Göztepe Lisesi]]*. 
*Cem Stamati (gitara basha) - nasido en Estambol el 21 de Jenero de 1981i graduado de la eskola djudia *[[Ulus Özel Musevi Lisesi]]*, estudiante de la Anadolu Üniversitesi i lavora en Zenithmedia Turkey komo Espesialista de Dezvelopamyento de Bisnes.
*Ceki Benşuşe (gitara)- nasido en Estambol el 19de Djulio de 1980 i graduado enel anyo 1999 de la eskola djudia de la sivdad, *[[Ulus Özel Musevi Lisesi]]*. Empiesó kon "Loş Paşaroz Sefaradis".

## Enfluensias musikalas
La musika de Sefarad sige el estil de Goran Bregovic, kon los sonetes de klarinete, kanun, trumpetas i darbuka tipikos de la musika turkana, los kualos azen de la su musika loke se yama Musika djudia etnika. Las sus kantikas son en lingua turkana i en Ladino, ma kon el buto de azer la musika para la djenerasion mueva de sefardim de la Turkya, kantan kantikas tradisionalas djudias en turkano, má kon letras diferentes. I las sus kantikas en djudeo-espanyol son kantikas djovenes, para mansevos, sin el korasón trublado, má afilú yeno de alegriya. 

Entre las sus kansiones má konosidas estan "*Osman Ağa*", "*Istanbul'dan Üsküdar'a Yol Gider*", "*Bodrum*", "*Ben seni severim*", "*Los Bilbilikos*", "*Vakti geldi*", "*Si veriyas a la rana*", "*Los Kaminos de Sirkeci*" i  "*Seni ne çok sevdiğimi*".

## Diskografiya
*Sefarad (2003)
*Sefarad II (2005)
*Evvel Zaman ("Antes del tyémpo", 2007) 

## Ver endemas
*Musika Sefardi
*Musika de la Turkiya

## Referensias


## Enlasos eksternos
*Pajina web ofisial del grupo

Kateggoría:Kantadores en djudeo-espanyol
Kateggoría:Vikipedya:Artikolos kon grafia ladina
Flory Jagoda

**Flory Jagoda**, nasida enel anyo 1925 en Sarajevo, Bosnia i Hersegovina, es una kantadera i tanyedora de gitara djudia amerikana konosida por la su musika en ladino.

## Biografiya
Flory Jagoda yegó a los Estatos Unitos d'Amerika enel anyo 1946, komo una novia de gerra. Eya kresió en la viya de Vlasenica i en Sarajevo. Eya dezvelopó la su kapachitá musikala kon la famiya Altaras.

La komunita sefardi de Sarajevo kaji fue destruyida tuda durante la Sigunda Gerra Mondial. Duránte la gerra, Flory fue yevada a la isola de Korčula en la kosta de Dalmasiya. La su famiya dempués eskapó a Italia, ande eya konosió a Harry Jagoda, un soldado amerikano i dempués se kazó kon el, para dempués yirse a los Estatos Unitos.

## Musika

Flory dize ke los sus katro diskos van representar las katro etapas musikalas de la su vida: El disko *Kantikas Di Mi Nona*, inklui kantikas las kualas la su bavá le kantava a eya duránte la su chikés. Dempués, de el su sigundo disko, *Memories of Sarajevo* (Arrikódros de Sarajevo), eya gravó *La Nona Kanta*, kon kantikas que eya eskrivió para los sus inyetos.

Oy endia, ya en los sus 80 anyos, Flory deklaró ke *Arvoliko: The Little Tree* va ser el su ultimo disko, El arvoliko, ubikado en Bosnia, se dize ke es la unika sinyal de la tumba masiva de 42 myémbros de la famiya Altaras amortados por los Nazis. 

## Eshuérsos por el lashon djudeo-espanyol
El idioma djudeo-espanyol esta en perikolo de desaparezer, má esta resyentemente ganando impulso shukúr a los eshuérsos de varias komunitas, sobre tódu en la musika.Flory Jagoda es konsiderada una de las kantaderas ke mas eshuérsos aze en este aspekto.

Enel anyo 2002 eya resivió un Premio a la su karriera musikala de la National Heritage Fellowship i el National Endowment for the Arts en agradesimyénto por los sus eshuérsos en sigir pasando la tradisiyon de la musika en ladino a las muevas jenerasiyones.  Este mesmo anyo, 2002, Ankica Petrovic izo un filmo dokumentalo sobro de Flory i la su vida. Afilú eya ya está aedada i en la anyada de los 80, Flory Jagoda ainda sige ensinyando, eskrivyéndo i kantando en konsertos.

## Diskografiya
### Albums
* *Kantikas Di Mi Mona*
* *Memories of Sarajevo*
* *La Nona Kanta* (1992)
* *Arvoliko*

### Video
* *The Key From Spain: The Songs and Stories of Flory Jagoda* (2002). Un filmo dokumentalo de Ankica Petrovic

## Referensias


## Ver endemas
*Ladino

## Atamientos eksternos
* Pajina web ofisial de Flory Jagoda

Kateggoría:Bosnia i Herzegovina
Kateggoría:Djudios de Bosnia i Hersegovina
Kateggoría:Muzika sefaradi
Kateggoría:Sefaradim‎
Kateggoría:Vikipedya:Artikolos kon grafia ladina
Janet i Jak Esim

**Janet i Jak Esim**, matrimonio de kantaderos sefardis ke biven en Estambol. Eyos lavoran kon el kompositor turkano Erkan Oğur i el gitarero turkano Bülent Ortaçgil en los sus diskos i sobre todu para dar konsyertos. El su primér disko fue "Antik bir hüzün". Enel anyo 1992 resivieron el premio *Best Folk Album of the Year* de "German Critics Award" en Almania por el disko *Sefardim 1*. Tambien an kolavorado kon el musiko i eskritor turkano Ömer Zülfü Livaneli. Tienen dos ijos, Niso i Josef.

## Diskografiya
*Judeo Espanyol Ezgiler (1989)
*Antik Bir Hüzün (1992) ("Una tristesa antika", re-publikado enel anyo 2005)
*Sefardim 1 (1992)
*1993 Europäisches Jiddish Festival - Leverkusen 
*Birkaç Sonsuzluk Anı (1994) ("Alkunos arikódros infinitos", re-publikado enel anyo 2005)
*2000 La Yave 
*2001 A Jewish Odyssey ("Una Odiseia Djudia", gravado kon Putumayo Records)
*Mira (2003)
*Adio (2006)

## Referensias


## Atamientos eksternos
*Sefarad'ın Cumhuriyet yolculuğu. Orhan Kahyaoğlu, Djurnal Radikal

Kateggoría:Kantadores
Kateggoría:Kantaderos de la Turkiya
Kateggoría:Djudios de Turkia
Kateggoría:Sefaradim‎
Kateggoría:Muzika sefaradi
Kateggoría:Vikipedya:Artikolos kon grafia ladina
Consuelo Luz

**Consuelo Luz** es una kantadera i aktrisa Chilena-Kubana de orijin miksto sefardi, mapuche i vasko. Ija de una chilena de orijin sefardi i de un kubano de orijin vasko.

## Biografiya
Afilú en la su famiya fue kriada komo katolika, Consuelo siempre savía ke eya tinía orijin djudio, biviendo en lares tan distintos komo Gresia, Filipinas, Espanya, Italia i Peru.  Eya estudió un levelo de Literatura Espanyola en el Departamento Eksterior de la Universitá de Cambridge en Lima, i dempués estudió Literatura i Musika en la New School for Social Research en Mueva York i dempués drama en el Stella Adler Theater Studio, déke eya kiría ser también aktrisa. Enel anyo 1973 eya se mudó kon los sus ijos a bivir a Taos, en el estado de New Mexico, ande konosió al haham Chavah Carp, el kualo le apresentó unas kantikas en ladino, las kualas se le dimandó kantar en fyestas de la komunita. Esto izo ke eya dezvelopara un enterezo por la musika en ladino, kon el su priméro disko, **Dezeo**.

## Vida personal
Consuelo tiene dos ijos i una ija. Endemás eya pertenese a la keilá **Ha Makom Congregation** en Santa Fe, una keilá riformista giada por la rabinesa Malka Drucker.

## Diskografiya
*Dezeo
*Yo sé que yo Amo
*Missing Water
*Putumayo presents: A Jewish Odyssey (kompilasiyon de kantaderos djudios)
*Adio

## Referensias


## Atamientos eksternos
* Pajina web ofisial de Consuelo Luz

Kateggoría:Sefaradim‎
Kateggoría:Chilenos
Kateggoría:Muzika sefaradi
Kateggoría:Kantadores en djudeo-espanyol
Kateggoría:Vikipedya:Artikolos kon grafia ladina
Láchar

**Láchar** es una viya de la provinsia de Granada, Espanya.

## Otros enlases
* Ayuntamiento de Láchar

Lachar
Kateggoría:Vikipedya:Artikolos kon grafia ladina
Françoise Atlan

**Françoise Atlan** es una kantadera fransesa  de musika andalusí i de romansas en ladino nasida en Fransia enel anyo 1964.  

## Biografiya
Françoise Atlan empiesó kantando kon un maestro enel anyo 1985 i estudio muskolojiya en la Universitá de Aix-Marseya i al mesmo tiempo amijoró la su teknika vokala kon Andréa Guiot en la Opera de Paris. Dempues de los sus estudios musikales en los konservatorios de Saint-Étienne i Aix-en-Provence, resivió enel anyo 1984 un premio en piano.

De 1987 a 1989, eya  konforma parte del grupo musikalo* Musicatreize*, kantando músika aktuala (Ohana, Ligeti, Nono. El su primér disko lo gravó enel anyo 1992, **Romances Sefardíes**, el kualo fue muy bien resivido por la kritika musikala. El sigundo disko, **Entre La Rose Et Le Jasmin**, gravado enel anyo 1994, resivió el premio Diapason d'Or. Endemás, eya a kantado kon el gitarero flamenko Juan Carmona, kon el Ensemble Gilles Binchois en el su repetroio de kantikas de la Edad Midia i kon la Boston Camerata. 

## Premios i arikonosimyéntos
Françoise Atlan gano el premio fransez Villa Médicis Hors les Murs enel anyo 1998

## Diskografiya
*Romances Sefardíes (1992)
*Entre La Rose Et Le Jasmin  (1994)
*Romances Sefardíes:Noches 
*Andalussyat (kon l'Orchestre Arabo-Andalou de Fès) (2007)
*Nawah (kon Moneim Oudwan) (2009)

## Referensias


 

Kateggoría:Sefaradim‎
Kateggoría:Fransezos
Kateggoría:Muzikos
Kateggoría:Djudios de Arjelia
Kateggoría:Vikipedya:Artikolos kon grafia ladina
Fortuna (kantadera)

**Fortuna** (Sao Paulo, 1958) es una kantadera, kompositora i aktrisa sefaradiá de Brasil.

## Biografiya
Fortuna nasió en Sao Paulo dentro de una famiya sefaradi. Desde mansevika eya kresió serkana a la musika, la dansai el teatro. En la anyada de 1980, kuando eya empiesaba a konserse komo kantadera, eskrivió unas kantikas djunto kon el poeta brasiliano de orijin djudio Paulo Leminski, má el momento ke trokó la su karriera musikala fue kuando eya izo un voyage a Yisrael, enel anyo 1991. Ayá fue kuando Fortuna eskuchó unas kantikas en ladino i antonses eya desidió trokar la su karriera musikala asya un show en el kualo eya misturara musika, dansa i un poko de aktrisado para rekriar la rikerza kulturala de la komunita Sefaradi.  Tudo eyo izo ke Fortuna se trokara endemas en peskisadora i empiesó ansina a buskhar kantikas viejas i tradisionalas ke muncha djente kaji no tinia arikódros de eyas. Dempues eya empiesaría a grabar komo kantadera endependyénte los sus diskos, los kualos a distribuyido en Arjentina, Espanya, Israel i los Estatos Unitos d'Amerika, kon má de 100 kopias vendidas. La kompanyia musikala "Putumayo", espesialista en World Music, a tomado sinko kantikas de eya en los sus diskos de kompilasiyones musikalas. Endemas, eya a kantado en apresentasiyones en Recife, Porto Alegre, João Pessoa, Manaus, Belo Horizonte, Curitiba, Rio de Janeiro, Salvador,  Paris, Mueva York (i en la sede de las Nasiones Unitas), Miami, Amsterdam, La Aya, Anveres, Evora, Buenos Ayres, Santiago de Chile, Karakas i en la selebrasiyon de los 3000 anyos de Yerushalayim.

## Karriera komo aktrisa
Komo aktrisa, Fortuna partisipó enel musikal "José e seu Manto Technicolor", orijinal de Andrew Lloyd Weber i dirijido por Iacov Hilel, kon muncho sukseso.

## Rekonosimyentos
El su albume "Mediterrâneo" vinsió el 10º Premio Sharp de Musika en Brasil komo el amijor disko produzido en una lingua no-portugeza.

## Diskografiya
* Coletânea 15 anos
* Na casa da Ruth (CD i DVD)
* Novo Mundo 
* Encontros
* Caelestia (CD i DVD)
* Mazal
* Meditarrâneo
* Cantigas
* La Prima Vez

## Enlasos eksternos
* Sítio web ofisial de Fortuna

Kateggoría:Sefaradim‎
Kateggoría:Kantadores en djudeo-espanyol
Kateggoría:Vikipedya:Artikolos kon grafia ladina
Kilisia

Una **kilisia** (en lingua grega **ἐκκλησία**, ekklēsía, "asamblea", "konvokasiyon", en latin **ecclesia**) es akeya frágua uzada para los servisios relijozos públikos komo meldar, kazamyéntos i otros servisios en las relijiones kristyánas.
Literatura

La **Literatura** es akeya arte la kuala uza komo midio de ekspresiyon la palavra. Endemás, se refiere tudas las produksiyones kriadas de una nasiyon, una anyada o un jénero (la literatura gréga, la literatura del syéklo XIX, por egzempio) i a tudas las eskrituras relasionadas kon un arte o una sienya (literatura médika, literatura djurídika). Es una arte estudiada por la Teoriya de la Literatura.

Kateggoría:Vikipedya:Artikolos kon grafia ladina

Kateggoría:Vikipedya:Artikolos kon varias grafias
Tzitzit

El **Tzitzit** (en ivrit **ציצת** o **ציצית**) es el nombre kon el kualo se yama a las "kuédras" del talit, las kualas sirven de akodramyénto de las mitsvot del Dio.

## Orijin
La mitsva de uzar tzitzit se ankontra en dos pasukim de la Tora: 

"Ke agan para eyos tzitzit (flekos, kuédras) sobro de las eskinas de los sus vishtidos, por todas las sus jenerasiyones y pondrán sobro del tzitzit de kada skina, un ilo de azul kolor del syelo. I va ser para ustedes tzitzit, para ke lo vean i se arikódren de todas las mitsvot del Eterno i las agan i no vayan sigir tras de los sus pensamyéntos i tras de los sus oshos, déke tras de eyos ustedes se piédren; para ke arikodren i agan todas las Mis mitsvot i sean santos para kon el su Dio." (Bamidbar 15:38-41)

"Kuedras vas azer para ti i te las vas kolokar en las katro skinas del tu vishtido kon la kuala te kubres." (Debarim 12:12)

Los djudios oy endia uzan sólu tzitzit de kolor naturalo o blanko, déke ya no es posivél obtener la tintura azul la kuala era espesifikada en la mitsva. Esta tintura era obtenida de un molusko de la mar, el kualo no se konose. Alkunos abediguadores en Israel kreen ke ankontraron al molusko, i por tanto, uzan tzitzit de kolor azul. Los djudios karaitas no kreen ke ya sea posivel uzar kualker azul, ansina ke no lo uzan en el su tzitzit.

## Nota de la Gemará
:Dize Rabí Shimon bar Yohai:
:"Kuando el ombre se levanta en la manyana i se koloka
:los tfilin i tzitzit, la Shehiná
:se koloka sobro de el i deklara: ‘Tu eres el Mi siervo,
:Israel, a traverso del kualo voy Ser Glorifikado.’"

Kateggoría:Vikipedya:Artikolos kon grafia ladina
Kipa

La **kipa sa?**(en ivrit כִּפָּה, "kúpola, parte superior", plural *kipot* es un sombrero, gorro o prenda la kuala kuvra total o parsialmente la kabesa - es de uzo mandatorio (asta para no djudíos o goyim) al entrar i permaneser en alkunos lugares relijiozos djudios, komo esnogas, sementarios o lugares sagrados, o para meldar, selebrar o estudio de la Tora, Mishna o la Gemara. Los ombres djudios observantes, empero, uzan kipa todo el día i en toda okasiyon.

## kostumbre

La kostumbra de yevar kipa no viene de una mitsva en partikolar, a diferensya del *[[talit]]* o de los *[[tefilín]]*; afilú se a echo kostumbre al pasar el tyempo, a tal puinto de trokarse en uno de los atributos má emblemátikos del djudaismo. Ainda, el su orijin es milenario i viene de la epoka de la Gemara (*Maséhet Kidushín*, "Tratado de kazamyéntos", 31:1), simbolisando la nechesitá de tener presente en todo momento ke Dio está por ariba de los ombres i todas las kosas; i sólu pretende ke la kabesa no kede deskuvrida ante Dio.

En el servicio del Bet Amikdash los Kohanim tinian defendido trabashar kon la kabeza deskuvrida, este es uno de los orijines de esta kostumbra.

## yarmulke
Los judíos askenazi tradisionalmente usán el *yarmulke*(en idish), ke es un chiko sombrero ritual empiegado para kuvrir parsyalmente la kabesa, uzada tradisiyonalmente por los ombres djudios. 

La kipa puede ser de tela o de lana bien tejida, i se aze oy endía de munchos kolores, tamanyos i desinyos, para todos los gustos, situasiyones i modas. Afilú ainda se uza muncho la kipa blanka para selebrasiyones alegres, komo shabat, hagim o kazamyéntos, i preta en sinyal de duelo. Es posivel ubikar a un djudio practikante dentro de determinada rama o linea del djudaismo, bazados en el kolor, el tamanyo o el material del kualo está echa la su kipa.

## Ver endemás

* Djudaismo
* Menora
* Talit
* Tefilin

## Referensias


## Enlasos eksternos

Katēggoría:Djudaismo
Kateggoría:Vikipedya:Artikolos kon grafia ladina
Kohav Nolad

**Kohav Nolad** (en ivrit **כוכב נולד**, *Una estreya a nasido*) es un programa de televizyón de reality show el kual prokura diskovrir talento musikal muevo en Israel. El programa empiesó en el Kanal 2 basho la konsesiyon de Keshet enel anyo 2003. El programa a ganyado muncha populatirá i enel anyo 2003 resivió el premio entregado por la audiensya komo el programa de televizyón de la anyada en la seremonia en Masah HaZahav. Es el ekivalente yisraeli de la frankisiya Pop Idol, la kuala empiesó en el Reyno Unito.

Kateggoría:Kultura de Israel

Kateggoría:Vikipedya:Artikolos kon grafia ladina
Keshet (TV)

**Keshet** es una de las dos entreprisas konsesiyonaryas las kualas produzen para el kanal yisraeli de televizyón Kanal 2 desde el anyo 1993.

La kompanyia endemas administra el portal web musikal MOOMA, i Mako.

Kateggoría:Vikipedya:Artikolos kon grafia ladina
Protektorado Espanyol de Maroko

El **Protektorado Espanyol de Maroko** (en arabo **حماية إسبانيا في المغرب** ḥimāyat Isbāniyā fi-l-Magrib), yamado entre alkunos marrokis الاحتلال الإسباني للمغرب *al-iḥtilāl al-isbānī li-l-Magrib*, *Okupasiyon Espanyola de Marroko*) es la entitá relasionada kon una serie de tyerritórios de Marroko en los kualos Espanya, asigun los akódros franko-espanyoles firmados el 27 de Novembro de 1912, tinía un protektorado.

El protektorado estaba konformado por dos tyerritórios del aktual Marroko, jeográfikamente diferentes: la zona del nord de Marroko, la kuala inklui las rejiones del Rif i de Yebala, i la de Tarfaya, limitando kon el Sahara Espanyol, al sud-oeste i al nord kon el rio Draa komo frontiera. Ochu meses antes de los akódros, Fransia avía kriado el su propio protektorado sovre la mayor parte del aktual Marroko. Afilú, la kriasiyon de una administrasiyon koloniala sovre los tyerritórios del protektorado en el Rif no iva ser produzida asta 1927, dempues de ke la rejion fue pasifikada. El protektorado iva durar asta el anyo 1956, egzepto lo konosido komo el protektorado del sud, o rejion nord de las tres en las kualas el Sahara Espanyol fue dividido.

Kateggoría:Vikipedya:Artikolos kon grafia ladina
Katēggoría:Istoria de Maroko
Katēggoría:Istoria de Espanya
Katēggoría:Maroko Espanyol
Kilisia de Muestra Sinyora Mariam de Zion

La **Kilisia de Muestra Sinyora Mariam de Zion** (en ahmariko: ርዕሰ አድባራት ቅድስተ ቅዱሳን ድንግል ማሪያም ፅዮን *Re-ese Adbarat Kidiste Kidusan Dingel Maryam Ts’iyon*) de la Iglesia Ortodoksa Etiope es la kilisia má emportante de Etiopia i de la Iglesia Ortodoksa Etiope. La kilisia orijinala se kree la kuala fue fraguada kuando Ezana, el primér emperator kristyáno del paez, governava Etiopia. Este akontesió durante el syéklo  IV de la Era Komún. La kilisia a sido re-fraguada munchas vezes desde antonses. Asigun la tradisiyon del paez, las tablas del pakto entre el puevlo djudio i el Dio estan guadrádas en esta kilisia.

Kateggoría:Vikipedya:Artikolos kon grafia ladina
Lituania

La **Republika de Lituania** (en lt. - *Lietuvos Respublika*) es un paez de Evropa, ubikado al nord-este de Evropa ke desde 2004 forma parte de la Union Evropea (UE). 

Las sus frontieras son kon Rusia, Polonia, Bielorusia, Letonia i al oeste kon el Mar Báltico.

El paez esta dividido en 10 contados (rajons). 


Kateggoría:Vikipedya:Artikolos kon grafia ladina
Katēggoría:Paizes
Katēggoría:Union Evropea
B'nai B'rith

La Orden Endependyénte de **B'nai B'rith (בני ברית)** (Literalmente: **Ijos de la Aliansa**) es una organizasiyon djudia kon un sistema masóniko i de ideolojiya zionista fondada en Mueva York por Henry Jones i 11 otras personas el 13 de Oktubro del anyo 1843. Endemas es una ONG i fondó la Lega Antidifamasiyon en los Estatos Unitos d'Amerika.

## Enlasos i referensias eksternas
* B'nai Brith en Evropa (en fransez)
* B'nai Brith en Kanada (en inglez)
* ''The Changing Role of B'nai B'rith's Anti-Defamation League'' (en inglez)

## Bibliografiya
* Emmanuel Ratier, *Mystères et secrets du B'naï B'rith*, edisiones FACTA.
Red de Djuderias de Espanya

La **Red de Djuderias de Espanya** (en espanyol **Red de Juderías de España**) es una asosiasiyon publika sin ánimo de lukro (ONG) la kuala tiene komo objektivo la proteksiyon del patrimonio urbanístiko, arkitektóniko, istoriko, artístiko i kulturalo sefardi en Espanya. La su sede prinsipala se ankontra en la sivdad de Djirona.

La Red está konformada por las sivdades de Avila, Barselona, Djirona, Hervás, Kaseres, Kordova,  Jaen, Leon, Oviedo, Palma de Mayorka, Ribadavia, Segovia, Toledo, Tortosa i Tudela. 
Tiene como ciudades asociadas a Besalú, Esteya, Kalaorra, Monforte de Lemos, Plasensia i Tarazona.

Las sivdades miembros lavoran endjuntas para protejer la erensia djudia promoviendo proyektos kulturalos, turístikos i akadémikos, endemas de trokando eksperiensias kon otras sivdades kon komunitas djudias  i estimulando el dezvelopamiento del turismo kulturalo espesialisado en el tema de la erensia djudia.

## Enlasos eksternos
* Pajina web de la Red de Djuderias de Espanya

Kateggoría:Vikipedya:Artikolos kon grafia ladina
Diada Evropea de la Kultura Djudia

La **Diada Evropea de la Kultura Djudia**, se selebra en 30 payizes de la Evropa. El objekto de este diya es, de organisar aktivitades sovre la kultura djudia al publiko, por ke deskuvran muestra erensiya kulturala i istorika. Las aktividaes son koordinadas por la Asosiasiyon Evropea para la Preservasiyon i Promosiyon de la Kultura Djudia (AEPJ), el Konsesho Evropeo de Komunitas Djudias, B'nai B'rith  Evropa i la Red de Djuderias de Espanya.

## Istorya
La inisiativa fue inisiada enel anyo 1996 por B'nai B'rith en Strasburgo, en la rejion fransesa de Alsasia, déke avian munchos turistas ke kirían ver los lugares kon erensia djudia en la rejion. Enel anyo 2000, se krio una aliansa entre B'nai B'rith, el Konsesho Evropeo de Komunitas Djudias i la Red de Djuderias de Espanya.

## Objekto
El objekto de este diya es, de entrodusir la kultura djudia a la grande sosietad de los payises ande se selebra este evenemento, ya kualo konoser la kultura, la tradisiyon i la vida de las komunitas ke biven endjuntos ayuda a konoser al "otro", i de esta manera, enfuertese la komunikasion entre las kulturas del payis.

## Aktivitás
Este diya se organizan egzebisiones, konsertos, paneles, konferansas, i ekskursiones en munchos payises evropeos. Se diskuten temas komo las máales djudias, la konvivensa entre kulturas, egzebisiones sovre skultura, pintura, imprento, musika i objektos djudios.

## Diyas de selebrasiyon

*1999: 5 de Septembre
*2000: 6 de Septembre
*2001: 6 de Septembre - "Djudaismo i las Artes" 
*2002: 6 de Septembre - "Kalendario Djudio i selebrasiyones en Arte, Musika i Kumida"
*2003: 6 de Septembre - "Pesah"
*2004: 6 de Septembre - "Djudaismo i Edukasiyon"
*2005: 4 de Septembre - "La Erensia de la Kuzina Djudia"
*2006: 6 de Septembre - "Las Rutas Evropeas de la Erensia Djudia" 
*2007: 8 de Septembre - "Testemunyos"
*2008: 4 de Septembre - "Musika Djudia"
*2009: 6 de Septembre - "Fiestas i Tradisyones Djudias"

## Referensias


Kateggoría:Vikipedya:Artikolos kon grafia ladina
San Marino

La **Serenisima Repuvlika de San Marino** es la repuvlika más antika de Evropa. Está rodeada por el el territorio italiano, entre las provensiyas de Emilia-Romanya i las Markas; en una zona de montanyas, al pie del Monte Titano de 749 metros, muy serka de la Mar Adriatiko; en el sud de Evropa i es uno de los mikroestados evropeos. La su relijion predominante es la katólika.

Katēggoría:Paizes
Kateggoría:Vikipedya:Artikolos kon grafia ladina
Katēggoría:Paizes de Evropa
Vasko da Gama

**Vasko da Gama** o **Vasko de Gama**, (en portugez **Vasco da Gama, Conde da Vidigueira**) (Sines, Portugal, 1469 — Kochin, India, 24 de Dizembre de 1524), es un konosido navegador portugez, nasido en una famiya novle. El fue la priméra persona en navegar direktamente desde Evropa asta la India.

Izo tres viajes a la India y shukúr a los sus dishkovrimyéntos, le fue dado el titolo de "Virrey de la India" enel anyo 1524. Vasko da Gama fue uno de los responsávels del sukseso de Portugal komo potensia koloniala. La epopeya nasiyonal portugeza, Os Lusíadas de Luís Vaz de Camões se refiere en gran parte a los viajes de Da Gama.

Kateggoría:Eksploradores
Katēggoría:Navegadores i Deshkovridores
Katēggoría:Portugezos
Katēggoría:Istorya de la India
Kateggoría:Vikipedya:Artikolos kon grafia ladina
Sentro de Estudios Sefardis de Caracas

El **Sentro de Estudios Sefardis de Caracas** (SESC) es una institusiyon kulturala la kuala konforma parte de la Asosiasion Yisraeliana de Venezuela (AYV), organisasiyon ke agrupa a la komunita djudia sefardi del paez. La idea prinsipala tras de la kriasiyon de este instituto es la proteksiyon, promosiyon i la abediguasiyon de la erensia sefardí en Venezuela y en tuda Amerika Latina en jeneral. El Sentro de Estudios Sefardis de Caracas fue kriado el 9 de Djunio de 1980, afiklú empesó formalmente las sus activitás el 1° de Djunio de 1982 komo inisiativa del Dr. Moisés Garzón Serfaty . 

## Aktivitás
El Sentro de Estudios Sefardis de Karakas organisa aktivitás para ayudar a amijorar el konosimyénto i la abediguasiyon de la kultura sefardi i las sus linguas, espesialmente la haketia deke la majorita de la komunita sefardi de Venezuela es de orijin marroki; komo por egzemplo, endjunto a la Asosiasion Yisraeliana de Venezuela edita i publika el magazín MAGUÉN-ESCUDO, desde el anyo 1970 (kuando antonses sólu lo asiya la AYV) en la kuala se da a konoser i promosiona la erensia sefardi en el paez i en la rejion. Endemas, el Sentro organisa i finansia periódikamente kontestos literarios, seminarios, konsertos, lisiones i simposios sovre temas ke tienen menester kon la aktualitá de la istorya i la kultura sefardi; alkunos de estos evenementos, komo la **Semana Sefardí de Karakas**, selebrada endjunto kon las ambasadas de Espanya, Israel, Marroko i Bulgaria en Caracas, payizes ande la komunita sefardí a tinido una istorya i trayektoria konosida, rikonosida i notavel. Enel anyo 2009 se firmó un akódro entre el Sentro de Estudios Sefardis de Karakas, la Fondasiyon para la Preservasiyon del Patrimonio Ebreo de Falcón i la Constructora Sambil para restorar el betahayim djudio mas antiko de las Amerikas, el Betahayim de Coro

El Muzeyo Sefardi de Karakas "Morris E. Curiel", otra institusiyon la kuala pertenese a la komunita djudia de Venezuela, fue kriado enel año 1999 shukur a una inisiativa de SESC i la Asosiasion Yisraeliana de Venezuela.

## Direktores
* Jacob Carciente (1982-2000)
* Moisés Garzón Serfaty (2000-2005)
* Abraham Levy Benshimol (2005-2007)
* Amram Cohén Pariente (2007-2009)
* Miriam Harrar (2009 - )

## Referensias


## Atamientos eksternos
* Pajina web del Sentro de Estudios Sefardis de Caracas

Kateggoría:Venezuela
Kateggoría:Haketia
Asosiasiyon Evropea para la Preservasiyon i Promosiyon de la Kultura Djudia

La **Asosiasiyon Evropea para la Preservasiyon i Promosiyon de la Kultura Djudia** fue fondada por tres organisasiyones: B'nai B'rith Europe, el Konsesho Evropeo de Komunitas Djudias (ECJC) i la Red de Djuderias de Espanya - Kaminos de Sefarad.

## Enlasos eksternos
*Pajina web de la Asosiasiyon Evropea para la Preservasiyon i Promosiyon de la Kultura Djudia

Kateggoría:Vikipedya:Artikolos kon grafia ladina
Teolojiya

La **teolojiya** es un kondjunto de teknikas i metodos de naturesa umana filosofika las kualas buskhan alkansar konosimyéntos partikolares sovre las entidaes divinas. Etimolojikamente proviene del grégo: *théos*, 'El Dio' i *logos* 'estudio, siensia', signifikando "el estudio de El Dio"; "el estudio de las kosas o echos relasionados con El Dio".

Este termo fue uzado por priméra vez por Platón en «La Repuvlika» para referirse a el entendiyménto de la naturesa divina por mídio de la razón, en oposisiyon a el entendimyénto literario propia de los poetas de la misma anyada.

Katēggoría:Relijion
Hernando de Magayanes

**Hernando de Magayanes**, tambien konosido kon su nombre espanyol **Fernando de Magallanes** o en portugez **Fernão de Magalhães** (Ponte da Barca, Minho, Portugal, primavera de 1480 - Maktan, Filipinas, 27 de Avril de 1521), fue un navegador portugez. 

Al servisio del rey de Espanya, el dishkovrió lo ke oy se yama Estrecho de Magayanes, siendo el primer evropeo en pasar desde el Oseano Atlantiko asia el Oseano Pasifiko, asta antonses konosido komo la Mar del Sud. El empiesó la ekspedisiyon kuala, kapitaneada dempues de la su muerte por Juan Sebastian Elkano, iva lograr el primer viaje en nave dando volta kompleta a la Tyerra enel anyo 1522.

## Atamientos eksternos
* Biografiya de Magayanes

Kateggoría:Eksploradores
Katēggoría:Navegadores i Deshkovridores
Katēggoría:Portugezos
Katēggoría:Espanyoles
Katēggoría:Istorya de las Isolas Filipinas
Kateggoría:Vikipedya:Artikolos kon grafia ladina
Reyes Katolikos

El Papa Aleksandro VI le dio a Hernando II de Aragon el titolo de **Rey Katoliko**, enel anyo 1469, komo kompensasiyon déke antes le avía dado el titolo de *Rey Kristyanísimo* al rey de Fransia, reyno el kualo para antonses estava en Gerra kon Aragon para tener el kontrolo de Italia, yegando inkluso a amenasar a los Estados Pontifisios; dempues, la istorya i la kostumbra an yamado **Reyes Katolikos** a Hernando i la su mujer, Isabel I de Kastilya. Afilú no ay sertesa total de ke Hernando aya tinido el titolo de Rey Katoliko, déke no egzisten evidensias oy endia de este fakto.

Isabel i Hernando se kazaron en el Palasio de los Vivero de Vayadolid el 19 de Oktobre de 1469, eya kon 18 anyos i él kon 17, pasando la su luna de myél en el Kastilyo de Fuensaldanya (Fuensaldanya, Vayadolid).

El reynado de los Reyes Katolikos signifikó el trokamyénto en Espanya del mundo medieval al mundo moderno. Kon su enlaso se konsigió la unión, en la dinastiya de los Trastamara, de las koronas de Kastilya i de Aragon.

Los Reyes, apoyados por las sivdades i la nobleza chika, establesieron una monarkiya huérte frente a los dezeyos de poder de la iglesia i de otros nobles, endemas de la kriasiyon, kon apoyo de la Iglesia Katolika, de un paez katoliko, kon konsiensia nasional. Este fue apoyado por la ekspulsion de los djudios i los moros del paez, endemas de la Inkisizion. Kon la konquista de Granada, Navarra, Kanarias, Meliya y otras sivdades en Afrika konsigieron la union de Espanya basho una sola korona de la totalidad de los tyerritórios ke oy konforman Espanya, egzepto Seuta i Olivensa, las kualas antonses pertenesian a Portugal. 

Los Reyes establesieron una polítika eksterior komún markada por el karákter diplomátiko de Hernando el Katóliko, el kualo iva suponer la ejemoniya espanyola en Evropa durante los syéklos XVI i XVII. El dishkovrimiento de Amerika enel anyo 1492 trokó la istorya mondial. Este fakto avrió grandes posivilidás a la ekonomíya, a la siensia i endemas augmentó la ekspansion atlántikla kuala iva sigir en los sigientes syéklos.

## Enlasos eksternos

* Los Reyes Católicos en cervantesvirtual
* Más sobre los Reyes Católicos

Kateggoría:Vikipedya:Artikolos kon grafia ladina

Kateggoría:Katolikos
Edikto de Granada

El **Dekreto de la Alhambra** o **Edikto de Granada** fue un dekreto editado en la Alhambra (frágua de la sivdad de Granada, en Andaluziya, Espanya) el 31 de Marso de 1492 por los Reyes Katolikos, Hernando II de Aragon i Izabela I de Kastiya, enel kualo se obliga a todos los djudios de la Peninsula Iberika a konvertirse al katolisismo o ser arrondjados, con data el 31 de Djulio de 1492. Por motivos lojístikos se dechidió ekstender este plaso asta el 2 de Ogusto a las dose de la noche. Hernando el Katoliko firmava otro para el Reyno de Aragon, el kualo endemas inkluía las Dos Sisilias, rejion del sud de Italia. Ambos tenían komo baza un mismo teksto orijinal eshkrito por Tomas de Torkemada, inkisidor jeneral en Espanya.

El diya 2 de Ogusto fue el mismo dia enel kualo salió Kristobal Kolon en la su bushkida del una mueva ruta a las Indias, viaje el kualo akavó kon el dishkovrimyénto de Amerika. Esta konsidensa jeneró la teoriya del orijin djudio de Kolon ekspuesta, entre otros, por Simon Wiesenthal en la su ovra *Operación Nuevo Mundo: la misión secreta de Cristóbal Colón* (edisiyones Orbis, S.A. ISBN 84-7634-382-5).

## Ver endemas

* Sefardi

Kateggoría:Vikipedya:Artikolos kon grafia ladina
Kateggoría:Istoria de los djudios en Espanya
Kateggoría:Sefaradim‎
Tuareg

Los **tuareg** o **imuhagh** son un puevlo bereber o amazigh en el desyérto del Sahara, kuando se desplasan kuvren las sus nesechitás i las de los sus animales enel kamino, déke biven en famiyas ekstensas las kualas van sigiendo a los grandes rebanyos a su kudio. Tienen el su própio alfabeto, el tifinagh.

## Etimolojiya
No se konose presisamente la etimolojiya de la palabra araba طوارق, *t.uwâriq* (espanyolisada komo «tuareg») pero se konose ke es el plural de طرقي *targí* ó *t.arqî* (en femenino طرقية *targía* ó *t.arqîya*), palavra la kuala, al pareser, prosede de una antika sivdad del Fezzan yamada Targa (طرقة). En las linguas bereberes, el sustantivo komún *targa* suele aludir a un kanal fluvial, prinsipalmente al tipo el kualo es konosido en arabo komo *[[wadi]]* (‘riada’ o ‘kause’ torrensial de un rio). En el su própio idioma este puevlo se suele avtodenominar *imoshag*, *imushaq*, *imuhagh* (en taqbaylit: imuhaɣ), palavra ke signifika ‘los livres’ o ‘los novles’ i la kuala parese derivar de *[[tamazight]]*. También se dan a sí mismos el nombre de *kel tamayaq* o *kel tamasheg* (‘los que avlan tamasheg’).

## Istorya

Se les supone prinsipalmente desendientes de los antikos garamantes, los ke en la epoka antika bivian en el Fezzan. Limitaban al nord kon los mauritanos, al oeste kon los getulos i al este ulay kon los ansestros de los tubus. Durante la Edad Midia los sus linajes se vinkularon con los de los sanhaya i los zenatas.

En la edad antika, se dedikavan a sakear viyas, kontrolando endemás las rutas del desyerto. En el syéklo XII, las invasiones arabas les obligaron a adoptar un estil de vida nomada. A lo largo de los syéklos an adoptado alkunas ideas del islam, siempre i kuando este no estuviera en kontro de las sus propias kreensias, manteniendo intaktos el su sistema de djustisia i las sus leyes.

La poblasiyon estimada de personas que hablan linguas bereberes es de 45&nbsp;milyones, de los kualos 5,2&nbsp;millones (el 12%) se konsideran tuareg.

## Tyerritorio tuareg

El puevlo tuareg bive en el Nord i el Oksidente del Sahara i el nord del Sahel. Para los tuareg, el Sahara no es un desyerto, sino varios endjuntos. De entre los desyertos del nordeste de Afrika, destaka el Tiniwan. Tambien se pueden mensionar otros desyertos, los kualos eyos  diferensian entre má i menos áridos, yanos o montanyosos:
*Adrar
*Tagant
*Tawat (Touat) Tanezruft
*Adghagh n Fughas
*Tamasna
*Azawagh
*Adar
*Damargu
*Tagama
*Manga
*Ayr
*Tarramit (Termit)
*Kawar
*Jado
*Tadmait
*Admer
*Igharghar
*Ahaggar
*Tassili N'Ajjer
*Tadrart
*Idhan
*Tanghart
*Fezzan
*Tibesti
*Kalansho y
*el Desyerto Libio.

## Referensias


## Enlasos eksternos

*Almendron.com «Tuareg: nómadas del desierto»).
*Ikuska.com (etniología).
*Personal2.Iddeo.es (imágenes).

Kateggoría:Vikipedya:Artikolos kon grafia ladina
Tifinagh

**Tifinagh** ( en Neo-Tifinagh, **Tifinaɣ** en Alefbet Latino-Bereber, es un alefbet uzado por alkunos bereberos, sobre todu los Tuareg, para eskhrivir el su idioma . No esta uzado muncho komo midio de komunikasiyon diaria, pero es muy uzado de manera simbolika i politika kon el buto de amostrar la identitad bereber. Egziste una versiyon lijeramente modifikada, yamada *Tifinagh Ircam* i uzada en alkunas eskolas de Marroko para ke los ninyos bereberes ambezen la su lingua.

## Tifinagh Moderno (Neo-Tifinagh)

Enel anyo 1965, mansevos bereberes kon el dezeyo de promover la normalisasiyon de las sus linguas kriaron una asosiasiyon kulturala, la Akademia Bereber (Académie berbère, AB), la kuala enel anyo 1967 i fina la su disolusiyon enel anyo 1978 pasaría a yamarse *Agraw Imazighen*. Esta asosiasiyon propozo un alfabeto tifinagh estándar bazado tanto en el tuareg uzado en Arjelia komo en otras formas ke avían empiesado a avlarse en rejiones berberófonas de Arjelia i Marroko. El objektivo era rebivir una eshkritura milenaria kon la kuala poder transkrivir todas las variantes de las linguas bereberes, las kualas asta antonses solían transkrivirse uzando alefbet arabo o el alefbet latino. 

Desde antonses se tienen kriadas variasiyones de este alfabeto, siendo las má konosidas las de Salem Chaker, profesor del INALCO (Instituto Nasional de Linguas i Sivilizasyiones Orientalas, Paris), i un grupo de versiyones similares entre sí dezvelopadas, respektivamente, por la asosiasiyon Afus Deg Wfus (Roubaix, Fransia), el magazin marrokí *Tifinagh*, el software de Arabia Ware Benelux i el IRCAM (Instituto Real de la Kultura Amazigh, de Marroko).

Las variantes kreadas responden al fakto de ke, en opinión de munchos akademikos, el alefbet de la Akademia Bereber manka refleksiyon fonolójika. La AB tento transkrivir sonetes ke en todas las linguas bereberes son alofonos i ke por tanto no tinían deke transkrivirse. De fákto, no egzistían en las formas vivas de tifinagh signos para transkrivirlos, i la AB los krió partiendo de la nada, dando lugar ansina a un alfabeto «sovrekargado». 

Los diferentes neotifinaghs uzan letras para transkrivir las vokales i se eskriven de siédra a dirita. Enel anyo 2003 el tifinagh fue adoptado ofisialmente en Marroko para el ambezamyento de las linguas bereberes en la eskola primaria. Este fue un punto de troko respekto a épokas anteriores, en las kualas el uzo del tifinagh (por egzempio en rótulos en la kaleja) era kon frekuensa reprimido ya ke se konsideraba apolojiya del nasionalismo bereber.

En los ultimos anyos el uzo del tifinagh moderno esta ekstendido en jeneral en todos los tyerritorios ande se avlan las linguas bereberes, afilu ainda endjuntamente kon las transkripsiyones latinas i arabas.

## Referensias


Katēggoría:Alfabetos
Katēggoría:Puevlo bereber
Kabilia

**Kabilia** es una rejión montanyoza del nord de Arjelia. Los sus avitantes la yaman ***Tamurt n Leqbayel*** ("Tyérra de los kabiles") o ***Tamurt Idurar*** ("Tyérra de montanyas").

Konforma parte de los montes Atlas i esta ubikada en la beira de la mar Mediterraneo. La Kabilia se ekstiende por varias vilayetes de Arjelia: todo el tyerritorio de Tizi Uzu i Biyāya (Bgayet), la mayor parte de Bouira (Tubiret) i une parte de Boumerdes.

El área está avitada por los kabilios, el sigundo grupo bereber en emportansia dempues de los chleuhs de Marroko. Avlan el kabil o Taqbaylit, una de las linguas bereberes. Desde la primavera bereber de 1980, los kabilios an estado al frente de la movilisasiyon por el rikonosimyénto ofisial de las linguas bereberes en Arjelia.

## Atamientos eksternos

* Kabylia observer (en lingua ingleza)
* Imágenes de Kabyles. (en lingua fransesa)
* Kabyle.com (en lingua fransesa)

Katēggoría:Jeografiya de Arjelia
Kateggoría:Vikipedya:Artikolos kon grafia ladina
Katēggoría:Puevlo bereber
Kilisia Ortodoksa

La **Iglesia Ortodoksa** es una komunita kristiana, la kuala, asigun la su tradisiyon, egziste desde Yesukristo i a los sus doze apostoles, a traverso de una suksesiyon apostolika. Es la tresera de las tres grandes iglesias o komunitas kristyanas, dempués de la Iglesia Katolika ilas iglesias protestantes. Egizsten má de 300 milyones de kristyanos ortodoksos en todo el mundo. 

La Iglesia ortodoksa se konsidera la eredera de tudas las komunitas kristyanas de la mitad oryental de la Mar Mediterraneo (esto yeva a alkunas tensiones con iglesias oryentales unitas a Roma). La su doktrina teolójika se establesió en una serie de konsilios, de los kualos los má emportantes son los primeros Syete Konsilios, yamados "ekuménikos", los kualos tuvieron lugar entre los syéklos IV i VIII. Dempues de varios desenkontros i konfliktos, la Iglesia Ortodoksa i la Iglesia Katolika se separaron en el yamado "Sisma de Oryente i Oksidente", el 16 de Djulio de 1054. El kristyanismo ortodokso se difundió por Evropa Orientala shukur al prestijio del Emperio Bizantino i a la lavor de munchos grupos misioneros.

Oy endiya, el kristyanismo ortodokso es la relijion dominante en Byelorrusia, Bulgaria, Kipre, Jeorjia, Gresia, Montenegro, Moldavia, Masedonia, Rusia, Rumania, Serbia i Ukraina. Egzisten komunidas grandes en Kazajistan (44% de la povlasiyon), Letonia (35%), Bosnia i Hersegovina (31%), Estonia (25%), Albania (20%), Kirgistán (20%), Libanon (10%), Uzbekistán (9%), Turkmenistán (9%), Kroasia (4,4%), Lituania (4.1%) i Sisdjordania. Debido a la emigrasiyon, egzistoen también komunidas emportantes en Almania, Arjentina, Ostralya, Kanada, Espanya, Estatos Unitos d'Amerika, Fransia, Reyno Unito i en Italia. 

La Iglesia ortodoksa está en realidad konformada por 15 iglesias otoséfalas, las kualas rikonosen la avtoridad eklesiástika de akódro kon el patriarkado al kualo perteneskan; por egzempio, Patriarkado de Antiokiya, de Konstantinopla, de Aleksandriya, etc.

## Referensias


Katēggoría:Iglesia ortodoksa
Katēggoría:Relijion
Kateggoría:Vikipedya:Artikolos kon grafia ladina
Amerika Latina

**Amerika Latina** o **Latinoamerika** se refiere a las rejiones de Amerika ande se avlan linguas latinas, es dizir las linguas romansas derivadas del latin (espanyol, portugez, fransez). Tiene varios uzos i depende del konteksto .

* El uzo el kualo se limita a la denominasiyon de akeyos payizes de avla espanyola i portugeza, sin inkluyir a las rejiones ande se avla fransez, kria el termo Iberoamerika, el kualo lo promosiona Espanya, afilú en estos payizes el su uzo es restrinjido a los kavos relasionados kon Espanya.
* La definisiyon má ekstendida i jeneralisada es akeya en la kuala los payizes de avla espanyola i portugeza se le anyaden los tyerritorios de avla fransesa de Amerika, particularmente los karibenyos komo Ayti, la Guyana Fransesa, Martinika, Guadalupe i las otras dependensias fransesas de la Mar Karibe, lo kualo aze en total 21 payizes i 7 dependensias ande tiene ofisialitá una lingua latina.

* El sentido má literala i amplio del termo, anke uzado poko, desinya a todo paez i tyerritorio de Amerika ande alkuna de las linguas romansas sea lingua ofisial. De akódro con esta definisiyon, «Latinoamerika» inklui no sólu a los payizes de avla espanyola i portugeza, sino tambien a los tyerritorios del kontinente ande se havle fransez, como Kebek, Mueva Eskosya i Muevo Brunswick, en Kanada; Luisiana en EE.UU., la Kolektivitá de ultramar fransesa de San Pedro i Migelón; la Guayana Fransesa, Ayti, Martinika, Guadalupe i todas las demás dependensias fransesas en Amerika. Endemás de los estados en EE. UU. ande el espanyol es ofisial o de uzo dominante komo Florida, Teksas, Muevo Meshiko, Arizona, Kalifornia, etc. pedryéndo utilitá praktica. 

Dinguna de estas desinyasiyones se aplika a los payizes de lingua no latina de Amerika del Sud (komo Surinam i Guyana), el Karibe (dezenas de adás de avla inglesa i olandesa) o Amerika Sentrala komo Belize kon el inglez komo idioma ofisial. En la el linguaje jeopolitiko, es komún uzar el termo kompuesto *Amerika Latina i el Karibe* para desinyar tudos los teyrritorios del Emisferio Oksidental ke se ekstienden al sud de los Estatos Unitos, inkluindo los payizes de avla no latina. 

Los payizes ke konforman Latinoamerika komparten alkunas similitudes kulturalas, por aver sido tyerritorios koloniales de Espanya, Portugal i Fransia. Entre eyos egzisten tambien grandes variasiyones idiomatikas, etnikas, sosyalas, polítikas, ekonómikas i klimátikas, por lo kualo no se puede avlar de un bloko uniforme.

## Referensias


Kateggoría:Vikipedya:Artikolos kon grafia ladina